ANC sê sy foute word oorskry deur die goeieCyril Ramaphosa, adjunkpresident van die ANC, sê die regerende party se foute word oorskry deur die goeie wat die party in die afgelope 20 jaar bewerkstellig het. “Foute is gemaak maar terselfdertyd het ons groot sukses gehad,” het Ramaphosa gesê. Hy sê die party se ledetal het tot 1,2 miljoen mense gegroei. “Ons het ŉ goeie storie om te vertel.” Hy sê die regering belê in die land se ekonomie en het ŉ beroep op die privaatsektor gedoen om dieselfde te doen. “Die privaatsektor speel ŉ kritiese rol.” Ramaphosa sê instellings soos Eskom het nie in die eerste vyf jaar wat die ANC aan bewind was in die ekonomie belê nie en het dit groei bemoeilik. Hy sê die instansies belê nou wel.